**El S-a născut...**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

El S-a născut în ieslea cea săracă,

Rege şi Om din cer, venit la noi!

Şi cu robia noastră se îmbracă,

Iar Slava Lui în cer, o las-apoi!

Un colţ în grajd cu vitele şi boii,

Acolo pe păstori i-a îndrumat

O stea... Ce-a strălucit în largul zării

Şi-un înger dând de ştire: "S-a-ntrupat!"

Un Fiu ni S-a născut! Domnul trăiască!

Un Fiu mult aşteptat de mii de ani!

Ca orice inimă, să Îl primească

Pe El..şi Mântuirea fara bani!

Prin El primit-am sfânta bucurie!

În El, avem pe veci totul deplin!

Din El, Izvor de Viaţă... Apa Vie!

Îţi mulţumim, Isuse, Prunc Divin!

Daniela Banita